રાજાએ કહ્યું, ‘જો હું ઇચ્છું તો એવો જ મહેલ ત્રણ-ચાર મહિનામાં કુશળ કારીગરો પાસે બનાવી શકું છું પણ પ્રકૃતિ દ્વારા નિર્મિત નેવું વરસ જૂનું આ વડનું ઝાડ ફરી ઉછેરવાની મારી તાકાત નથી. બે, પાંચ કે વીસ વરસમાં આવું ઘટાદાર છાંયો આપતું વિશાળ વૃક્ષ ઉછેરી ન શકું. મહેલમાં તો થોડા વ્યક્તિઓ રહી શકે છે પણ આના શીતળ છાંયાથી કેટલા વટેમાર્ગુઓને રાહત મળે, પક્ષીઓને માળારૂપે નિવાસ અને પ્રાણીઓને આશરો મળે. રાજાના મુખે આ વાત સાંભળી પેલો વૃદ્ધ અને બીજા બધા લોકો નિરુત્તર થઈ ગયા.